อาการของแฟนครับ นางแน่นหน้าอกครับแล้วรู้สึกเสียดๆจี๊ดๆที่หน้าอกหายใจไม่อิ่มบวกกับเป็นโรคหอบครับแล้วก็สูบบุหรี่มีวิธีแก้ไขไหมครับ
สวัสดีค่ะ อาการแน่นหน้าอก รู้สึกเสียดๆ จี๊ดๆที่หน้าอก ทำให้หายใจไม่อิ่ม อาจเกิดจากสาเหตุได้หลายอย่างเช่น การติดเชื้อในปอดหรือหลอดลม มักมีไข้ ไอ เหนื่อยด้วย การมีโรคหอบหืด ถุงลมโป่งพองในผู้ที่สูบบุหรี่จัดมานานๆ กล้ามเนื้อหรือกระดูกอ่อนอักเสบ กรดไหลย้อนซึ่งอาจแสบร้อนกลางอกด้วยได้จากที่กล่าวมา อาจจะเป็นโรคหอบที่กำเริบได้ ให้สังเกตอาการอย่างใกล้ชิดค่ะ ถ้าเจ็บหน้าอกมาก แน่นเยอะ หายใจไม่อิ่ม ร่วมกับหายใจมีเสียงวี้ดร่วมด้วย ควรจะรีบไปพบแพทย์ในเบื้องต้นพักการใช้งานหรือการทำงานหนักๆไปก่อน ระวังการกระทบกระแทก และที่สำคัญควรงดหรือลดบุหรี่เพื่อไม่ให้เป็นโรคปอดหรือหลอดลมเรื้อรังในอนาคตตามมาได้